Զինաիդա Սերեբրյակովա

**Զինաիդա Սերեբրյակովա** (, ), ռուս նկարչուհի, ռուսական իմպրեսիոնիզմի ներկայացուցիչ, ով 1924 թվականից մինչև իր մահը ապրել է Փարիզում։

## Կենսագրություն
Զինաիդան ծնվել է գեղարվեստի հետ սերտ առնչություններ ունեցող ընտանիքում․ պապը՝ Նիկոլայ Բենուան, ճարտարապետ էր, քեռին՝ Ալեքսանդր Բենուան, նկարիչ, «*Արվեստի աշխարհ*» («*Мир искусства*») արտ-խմբի համահիմնադիր։ Զինաիդայի հայրը՝ Եվգենի Ալեքսանդրովիչ Լանսերեն, քանդակագործ էր, եղբայրներից Նիկոլայը՝ հայտնի ճարտարապետ, Եվգենին՝ մոնումենտալ նկարիչ։ Բարեկամների թվում էր նաև հանրաճանաչ դերասան Փիթեր Ուստինովը։ Արվեստի բնագավառում են իրենց դրսևորել նաև նկարչուհու զավակները․
# Եվգենի Սերեբրյակովը ճարտարապետ էր, ռեստավրատոր, Երկրորդ համաշխարհային պատերազմի ավարտից հետո մասնակցել է Պետրհոֆի հուշարձանների վերականգնմանը։
# Ալեքսանդրը աշխատել է թանգարանների, խանութների, առանձնատների ներքին ձևավորման վրա, ստեղծել դեկորատիվ պաննոներ, մոնումենտալ որմնանկարներ։
# Տատյանան թատերական նկարիչ էր, ՌԽՖՍՀ վաստակավոր նկարիչ։
# Եկատերինան (1913—2014) նկարիչ էր, Զինաիդա Սերեբրյակովայի հիմնադրամի հիմնադիր անդամ, ապա նաև պատվավոր նախագահ (Ֆրանսիա)։

1900 թվականին՝ միջնակարգ դպրոցն ավարտելուց հետո Զինաիդան ընդունվել է գեղարվեստի մասնավոր դպրոց,  ապա՝ Սանկտ Պետերբուրգի արվեստների ակադեմիայի ուսումնարանը, որտեղ դասավանդում էին նաև անվանի նկարիչներ Իլյա Ռեպինը, Օսիպ Բրազը։
1902—1903 թթ․ ճանապարհորդել է Իտալիայում, 1905—1906 թթ․ հաճախել Փարիզի Գրանդ Շոմիեր ակադեմիայի պարապմունքներին։ 1905 թվականին Զինաիդա Լանսերեն ամուսնացել է իր զարմիկի՝ Բորիս Սերեբրյակովի հետ, ունեցել չորս զավակ։

1910 թվականին նրա «Ինքնանկար զարդասեղանի մոտ» աշխատանքը, ներկայացվելով «Արվեստի աշխարհ» խմբի ցուցահանդեսում, արժանացել է քննադատների ու արվեստասերների ջերմ ընդունելությանը, անմիջապես գնվել Տրետյակովյան պատկերասրահի կողմից։
 
1919 թվականին տիֆից մահացել է ամուսինը։ Հոկտեմբերյան հեղափոխությունից հետո նրանց ընտանիքը զգալի չափով ունեզրկվել է։ Մի քանի տարի Զինաիդա Սերեբրյակովան աշխատել է նախ՝ Խարկովի հնագիտական թանգարանում, այնուհետև՝ Մոսկվայի Ա․ Պ․ Չեխովի անվան գեղարվեստական թատրոնում, պաստելով ստեղծել բալետի պարուհի դստեր՝ Տատյանայի դիմանկարների շարքը։ 1924 թվականին, ստանալով նկարների մեծ պատվեր, մեկնել է Փարիզ, երկու կրտսեր զավակների հետ մնացել տարագրության մեջ, մինչդեռ ավագ զավակները այդ նույն ժամանակ Խորհրդային Միությունում էին։

Երկրորդ համաշխարհային պատերազմի տարիներին Զինաիդա Սերեբրյակովան Ֆրանսիայի քաղաքացիություն է ստացել։ Խորհրդային Միության կոմունիստական կուսակցության նշանավոր՝ քսաներորդ համագումարից հետո նրա ստեղծագործությունները սկսել են ցուցադրել Մոսկվայում, Լենինգրադում, Կիևում և այլուր, գտել ջերմ ընդունելություն։ Նկարչուհին, թեև արդեն հիվանդ, ուղևորություն է կատարել Խորհրդային Միությունով։

Զինաիդա Սերեբրյակովան մահացել է 1967 թվականին։ Թաղվել է Սենտ Ժենևև դե Բուայի ռուսական գերեզմանատանը։ Նրա գեղարվեստական ժառանգության որոշ մասը փոխանցվել է Խորհրդային Միությանը։

## Գրականություն
* *Лапшин В.* Зинаида Серебрякова // Искусство. — 1965. — № 11. — С. 61—67.
* *[[Князева, Валентина Павловна|Князева В. П.]]* Зинаида Евгеньевна Серебрякова.  — М., 1979.
* Зинаида Серебрякова. Письма. Современники о художнице  / Автор-составитель В. П. Князева. — М., 1987.

## Պատկերասրահ

Zinaida Serebriakova The Shoots of Autumn Crops.jpg|*Բերքահավաքից հետո* (1908)
Serebriakova portrait-of-lola-braz-1910.jpg|*Լոլա Բրազի դիմանկարը* (1910)
1911. Автопортрет в шарфе.jpg|*Ինքնանկար* (1911)
Serebriakova window-1910.jpg|*Պատուհան* (1911)
Serebryakova Harvest 1915.jpg|*Հունձ* (1915)

File:1911. Купальщица.jpg|*Լողացող կինը*, 1911
File:Serebryakova Bath house 1913.jpg|*Բաղնիք*, 1913
File:Serebryakova Bath house study 1912.jpg|*Բաղնիք*, 1912
File:Serebriaikova veranda-spring.jpg|*Ապակեպատ պատշգամբ գարնանը*, ջրաներկ, 1900
File:Serebriakova apples-on-the-branches-1910.jpg|*Խնձորներ ճյուղերին*, 1910
Zinaida Serebryakova (1914) At Breakfast.jpg|Նախաճաշելիս


## Ծանոթագրություններ

## Արտաքին հղումներ
* Выставка «Перекрёстки: Украинский модернизм», Чикаго (2006), Нью-Йорк (2006—2007), Америка, Киев (2007) 
* *Дмитрий Горбачев.* Украинское авангардное искусство 1910—1930 годов. Мыстэцтво, Киев, Украина, 1996. 
* *Лариса Давтян.* «Радостное волненье» искусства Зинаиды Серебряковой.  — Иные берега, 2(34), 2014, с.34—45
* Выставка «Авангард и Украина». Вилла Штук, Мюнхен, Германия, 1993
* Выставка «Искусство Украины», Тулуза, Франция, 1993.
* [Выставка «Украинский авангард 1910—1930». [Загреб], Хорватия, 1991.]
* Զինաիդա Սերեբրյակովա. կենսագրություն
* Զինաիդա Սերեբրյակավա. պատկերասրահ
* Զինաիդա Սերեբրյակովա. «Մերկերը» 
* Зинаида Серебрякова — каталог «Обнаженные», Издательство Русского музея
*Serebriakova's biography on the St.&nbsp;Petersburg State Academic Institute of Fine Arts, Sculpture, and Architecture
*Trabalhos de Zinaida Serebryakova na Galeria Russa de Artes
*Ensaio biográfico ilustrado baseado no livro de 2004 de V. D. Berlina.
*Retrato da bailarina Ye. N. Geydenreykh 1923. 
*Retrato de G. I. Teslenko, 1921.

Կատեգորիա:20-րդ դարի նկարչուհիներ
Կատեգորիա:20-րդ դարի ռուս նկարիչներ
Կատեգորիա:Գրանդ Շոմեր ակադեմիայի շրջանավարտներ
Կատեգորիա:Ռուս նկարչուհիներ
Կատեգորիա:Օրիենտալիստ նկարիչներ